Filmarea a fost făcută pe timp de noapte într-o zonă din Reșița, unde se află mai multe blocuri.
Poliția din Caraș-Severin a anunțat că s-a sesizat și a deschis o anchetă după ce pe rețelele de socializare au apărut imagini cu un tânăr în timp ce trage de trei ori în plan vertical cu un pistol, printre blocuri. Imaginile cu bărbatul care trage cu pistolul între blocuri au apărut în mediul online, iar poliția a deschis o anchetă pentru a stabili cine este bărbatul și care sunt circumstanțele în care s-a produs incidentul.
Ulterior, polițiștii au identificat persoana din filmare ca fiind un tânăr de 20 de ani.
Filmarea, care durează doar 11 secunde, a fost făcută pe timp de noapte, într-o zonă din Reșița, unde se află mai multe blocuri.
Sursa: Realitatea de Caras-Severin